Dan Șucu l-a ofertat pe Mircea Lucescu! Ce răspuns i-a dat marele antrenor
După ce Victor Angelescu a anunțat că și-l dorește pe Mircea Lucescu (77 de ani) la Rapid, Dan Șucu a trecut la fapte.
Potrivit celor de la Fanatik, Dan Șucu a avut o discuție cu Mircea Lucescu și i-a propus să devină noul președinte al Rapidului: ”Vino tu președinte!”, ar fi spus patronul.
Acționarul majoritar al echipei din Giulești este de părere că marele antrenor ar fi perfect pentru a controla tot ce se întâmplă la club.
Totuși, răspunsul primit de Dan Șucu nu a fost un favorabil. Conform sursei citate, Mircea Lucescu i-a transmis omului de afaceri că încă așteaptă o ofertă din străinătate pentru a antrena din nou. Mai mult, ”IL Luce” i-a transmis lui Șucu că dacă acest lucru nu se va întâmpla, atunci se va retrage din fotbal. Astfel, propunerea trimisă de Dan Șucu a fost refuzată.